אני רואה חשיבות רבה במעורבות ההורה בתהליך הטיפולי של הילד. לכן מסגרת הטיפול מובנה באופן כזה שבסוף כל מפגש ההורה מוזמן ל 10-15 דקות אחרונות בהם מתאפשר לילד לשתף את ההורה בתכנים שעלו בטיפול. לשלב זה יש ערך רב מכמה סיבות: לילד מתאפשר רגע מיוחד בו הוא יכול להביעה את עולמו הפנימי מול ההורה אשר לא מקבל ביטוי ביום יום. כמו היה רוצה לומר, אמא אבא תראו את מה שאני עובר, תהיו גאים בי על איך שאני מתמודד. להורה יש הזדמנות להרגיש את מהלך הטיפול ולהישאר בלב העניין מבלי ללחוש מנותק מהתהליך הרגשי שהילד שלו עובר. בזמן זה שההורה נכנס לחדר מתאפשר לי לראות באופן ישיר את הקשר בין ההורה והילד דבר שמלמד אותי רבות על עולמו ומאפשר לי לתת הדרכה להורה כיצד נתן לתמוך בתהליך באמצעות שנויים שאפשר לעשות בבית. יש לומר שבפרק הזמן הזה אי אפשר לדבר על הכול בנוכחות הילד ובמידה שיש צורך ניתן לקבוע פגישה מלאה איתי בה נוכל לדבר על הדברים בחופשיות. כמובן במפגש הראשוני ההורה מוזמן להישאר עם הילד בחדר עד ששניהם מרגישים מספיק בנוח ויש תחושה שהילד יכול לאפשר להורה לחכות לו בחוץ.